section_heading: Životopis
paragraph_text: Školu je završila u Našicama, muzičku školu pohađala u Osijeku. Vratila se u Zagreb i započela pjevačku karijeru u grupi Funny Hill. Odatle se otisnula u samostalnu karijeru koja je urodila dvama albumima na kojima pjeva pjesme svojega supruga Brune Kovačića i nekoliko vlastitih. U međuvremenu je diplomirala na Muzičkoj akademiji, a usporedo s pjevanjem i skladanjem, teče njezina osmogodišnja suradnja s HRT-om, gdje vodi dječju emisiju Hugo (1996. – 2004.). Nakon gašenja projekta prelazi na RTL, na radiju vodi emisiju Kvazi kviz te se još jednom osamostaljuje, ovaj put objedinivši glazbu, pedagogiju i zabavu i otvara dječju rođendaonicu. Zapažen je njezin nastup na Dori 1997. s pjesmom Zora, a njezine pjesme nalaze se na albumima Vanne, Danijele, Jacquesa Houdeka i Divas. Majka je dvojice sinova.